നോബുറു കരഷിമ

ജപ്പാൻകാരനായ ചരിത്രകാരനും എഴുത്തുകാരനുമാണ് നോബുറു കരഷിമ (ജനനം : 24 ഏപ്രിൽ 1933). ടോക്യോ യൂണിവേഴ്‌സിറ്റിയിലെ എമെരിറ്റസ് പ്രൊഫസറാണ്. മദ്രാസ് സർവകലാശാലയിൽ ദക്ഷിണേന്ത്യൻ ചരിത്രത്തിലും ശിലാലേഖാ ശാസ്ത്രത്തിലും ഗവേഷണം നടത്തിയിട്ടുണ്ട്. മധ്യകാല ദക്ഷിണേന്ത്യയുടെ ചരിത്രത്തിലേക്ക് വെളിച്ചം വീശുന്ന നിരവധി പഠനങ്ങൾ നടത്തി. തമിഴ് സാഹിത്യത്തിലും വിദ്യാഭ്യാസമേഖലയിലും നൽകിയ സേവനത്തിന്  പത്മശ്രീ ലഭിച്ചിട്ടുണ്ട്. ഇന്ത്യൻ എപ്പിഗ്രാഫിക്കൽ സൊസൈറ്റി പ്രസിഡന്റായിരുന്നു. തമിഴ് പഠനത്തിനായി പ്രവർത്തിക്കുന്ന അന്താരാഷ്ട്ര അസോസിയേഷന്റെ പ്രസിഡന്റായും പ്രവർത്തിച്ചിട്ടുണ്ട്. (ഐ.എ.ടി.ആർ) തഞ്ചാവൂരിൽ നടന്ന എട്ടാം lലോക തമിഴ് കോൺഫറൻസിന്റെ മുഖ്യ സംഘാടകനായിരുന്നു. 2009 ലെ ഒൻപതാമത് തമിഴ് കോൺഫറൻസിൽ രാഷ്ട്രീയ ഇടപെടലുകളിൽ പ്രതിഷേധിച്ച് അദ്ദേഹം വിട്ടു നിന്നു. അതേ കാരണത്താൽ ഐ.എ.ടി.ആർ പ്രസിഡന്റ് സ്ഥാനം രാജി വയ്ക്കുകയും ചെയ്തു.
കൃതികൾ
കിങ്ഷിപ്പ് ഇൻ ഇന്ത്യൻ ഹിസ്റ്ററി
ടുവേർഡ്സ് എ ന്യൂ ഫോർമേഷൻ: സൗത്ത് ഇന്ത്യൻ സൊസൈറ്റി അണ്ടർ വിജയനഗര റൂൾ"("Towards a New Formation: South Indian Society under Vijayanagar Rule)
എ കൺകോർഡൻസ് ഓഫ് ദ നേമ്സ് ഇൻ ചോള ഇൻസ്ക്രിപ്ഷൻസ് "("A concordance of the names in Cōl̲a inscriptions)
ഹിസ്റ്ററി ആൻഡ് സൊസൈറ്റി ഇൻ സൗത്ത് ഇന്ത്യ"("History and society in South India)
ഏൻഷ്യന്റ് ടു മിഡീവൽ : സൗത്ത് ഇന്ത്യൻ സൊസൈറ്റി ഇൻ ട്രാൻസിഷൻ"("Ancient to Medieval: South Indian Society in Transition)

പുരസ്കാരങ്ങൾ
ഫുക്കുവോക്ക ഏഷ്യൻ കൾച്ചറൽ പ്രൈസ് (Fukuoka Asian Culture Prize) (1995)
ജപ്പാൻ അക്കാദമി പ്രൈസ് (2003)
പേർസൺ ഓഫ് കൾച്ചറൽ മെറിറ്റ് (2007)
പത്മശ്രീ (2013)
അവലംബം

വർഗ്ഗം:1933-ൽ ജനിച്ചവർ
വർഗ്ഗം:ഏപ്രിൽ 24-ന് ജനിച്ചവർ
വർഗ്ഗം:തമിഴ് പണ്ഡിതന്മാർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ജപ്പാൻ ചരിത്രകാരന്മാർ